《一萼红·怨东风》
宋代·梁栋

怨东风。把韶华付去，秾李小桃红。黄落山空，香销水冷，此际才红君逢。敛秋思、愁肠九结，拥翠袖、应费剪裁工。晕脸迎霜，幽姿泣露，寂寞谁同。休笑梳妆淡薄，看浮花浪蕊，眼底俱空。夜帐云闲，寒城月浸，有人吟遍深丛。自前度、王郎去後，旧游处、烟草接吴宫。惟有芳卿寄言，蹙损眉峰。

作者简介：（1242——1305） 字隆吉，湘州（在今湖北）人，迁镇江（今属江苏）。咸淳四年（1268）进士。迁宝应簿，调钱塘仁和尉，入师幕。宋亡，归武林，后卜居建康，时往来茅山中。《全宋词》存其词三首。